bcci
బిసిసిఐ పెద్దలపై 23 తర్వాత విచారణ
న్యూఢిల్లీ: బిసిసిఐ తాత్కాలిక అధ్యక్షుడు సికె ఖన్నా, కార్యదర్శి అమితాబ్‌ చౌదరి, కోశాధికారి అనిరుధ్‌ చౌదరిలను తప్పించడం కోసం మార్గదర్శకాలు ఇవ్వాలంటూ బిసిసిఐ పాలకుల కమిటీ (సిఓఏ) బుధవారం సుప్రీం కోర్టును ఆశ్రయించిన సంగతి తెలిసిందే. ఈమేరకు ఆగస్టు 23 తర్వాత విచారణ చేపడతామని ధర్మాసంన వెల్లడించింది. అసలేం జరిగిం దంటే… సుప్రీంకోర్టు ఆదేశాల ప్రకారం లోథా కమిటీ సిఫార్సుల్ని అమలు చేయడంలో జాప్యం చేస్తున్నారన్న కారణంతో సికె ఖన్నా, అమితాబ్‌ చౌదరి, అనిరుధ్‌ చౌదరిని తప్పించాలని సిఓఏ అభిప్రాయపడింది. బిసిసిఐ పగ్గాలు చేపట్టిన ప్పటి నుంచి బోర్డు కార్యాకలాపాలు, లోధా కమిటీ సిఫార్సుల అమలుపై సిఓఏ ఎప్పటి కప్పుడు సుప్రీంకోర్టుకు నివేదికలు అందజే స్తోంది. తాజాగా 26పేజీలతో సిఓఏ ఐదో నివేదిక ఇచ్చింది. లోధా కమిటీ సిఫార్సు అమలులో విఫలమైన అధ్యక్ష, కార్యదర్శులు అనురాగ్‌ ఠాగూర్‌, అజ§్‌ు షిర్కేలపై ఏ విధంగా వేటు వేశారో…ఇప్పుడు వీరిపై కూడా వేటు వెయ్యాలని సిఓఏ సభ్యులు వినోద్‌ రా§్‌ు, డయానా ఎడుల్జీ తమ అభిప్రాయాన్ని వ్యక్తం చేశారు. ఈ విషయాలన్నీ వారు నివేదికలో పొందుపరిచారు. అంతేకాదు జూలై 26న బిసిసిఐ సమావేశం నుంచి బోర్డు సిఈఓ రాహుల్‌ జోహ్రి, పాలక, న్యాయ విభాగం సిబ్బందిని పంపించేయడం వెనుకు ఈ ముగ్గురికీ దురుద్ధేశాలు ఉన్నాయని సిఓఏ నివేదికలో ప్రస్తావించింది.